Java Development Kit

Kompleti zhvillues për Java (ang. Java Development Kit ose shkurt JDK) është një produkt i kompanisë Sun Microsystems i cili shënjestron programorët që shfrytëzojnë gjuhën programuese Java. Që nga sipërfaqësimi i gjuhës programuese Java, JDK ka qenë dhe ende është kompleti më i shfrytëzuar për zhvillim brenda kësaj gjuhe. Më 17 nëntor të vitit 2006, Sun deklaroi që do ta bënte JDK-në të lirë duke e lëshuar nën licencën GNU General Public License (GPL). Kjo gjë u realizua më 8 maj të vitit 2008 ku kodi burimor i JDK-së u kontribuua në OpenJDK.

 Përmbajtja e JDK-ës 
Në vijim janë të shfletuara veglat për krijimin dhe ndërtimin e aplikacioneve, ku këto vegla paraqesin themelin e JDK-së:
 javac – Përpiluesi i cili konverton kodin burimor në Java bajtkod.
 java – Ngarkuesi i Java aplikacioneve. Kjo vegël paraqet një interpretues i cili mund të procesoj (interpretoj) skedat e klasave të prodhuara nga përpiluesi javac.
 javadoc – Prodhuesi i dokumentacionit, i cili prodhon dokumentacionin automatikisht nga komentet në kodin burimor.
 apt – Është shkurtesë për ang. Annotation Processing Tool, ku kjo paraqet veglën për procesimin automatik të anotacioneve që gjenden brenda kodit burimor.
 appletviewer – Kjo vegël shfrytëzohet për procesin e debug-imit si dhe të ekzekutimit të Java apleteve, pa pasur nevojë për shfletues interneti.
 jar – Arkivuesi i cili bën paketimin e librarive të klasave në një JAR skedë të vetme. Kjo vegël shfrytëzohet edhe për menagjimin e JAR skedave.
 jdb – Ky është debugger-i.
 javah – Prodhuesi i skedave header si dhe kodit burimor në gjuhën programuese C nga skedat e klasave të Java-së. Skedat e krijuara nga javah shfrytëzohen për ndërveprimin në mes të C-së dhe Java-së.
 javap – Shpërbërësi i skedave të klasave.
 extcheck – Kjo vegël detekton konfliktet në mes të JAR skedave.

Duhet veçuar që JDK shoqërohet edhe me Java Runtime Environment, si dhe shembuj të shumtë për demonstrimin e pothuajse të gjitha pjesëve të Java API.

 Referime 

Kategoria:Java (gjuhë programimi)